Награда от Национален конкурс за вокални групи

	Училищната вокална група "White doves" спечели трето място на Националния конкурс за вокални състави "Хармония". Младите талантливи певци изпълниха две свои любими песни, с които спечелиха сърцата на публиката, професионалните съдии и детското жури. Конкурсът се проведе на 8 и 9 юни в Стара Загора. "Белите гълъби" и техният ръководител Галя Стоева си тръгнаха от града на липите, поетите и някои от безсмъртните певчески гласове на България като Христина Морфова с грамоти, отлично настроение и желание за нови успехи на голямата песенна сцена.